11. 7.90 De Europæiske Fællesskabers Tidende Nr. C 169/11 
STATSSTØTTE 
C 12/90 
(Belgien) 
(Artikel 92 til 94 i Traktaten om Oprettelse af Det Europæiske Økonomiske Fcellesskab) 
(90/C 169/08) 
Meddelelse fra Kommissionen i henhold til EØF-Trakta-
tens artikel 93, stk. 2, til de øvrige medlemsstater og 
andre interesserede parter angående den støtte, som 
Bruxelles' regionale myndigheder har besluttet at yde til 
Volkswagen Bruxelles SA. 
Ved nedennævnte skrivelse har Kommissionen meddelt 
den belgiske regering sin beslutning om at åbne proce­
duren. 
Efter at Kommissionen gentagne gange havde anmodet 
om oplysninger, meddelte de belgiske myndigheder ved 
skrivelse af 6. december 1989 fra Belgiens Faste Repræ­
sentation Kommissionen, at Bruxelles' regionale myndig­
heder havde planer om at yde støtte til seks investerings­
projekter for Volkswagen Bruxelles SA. Ansøgningen om 
støtte til disse projekter blev indgivet i 1988, og der blev 
truffet en positiv beslutning herom den 27. juni 1989. 
Støtten skulle have form af et tilskud på 8 % af hvert 
projekts investeringsbeløb plus en fritagelse for ejen­
domsskatter (précompte immobilier) i fem år. Investe­
ringsprojekterne omfatter forskellige dele af selskabets 
produktionsapparat (presning, midlertidig og endelig 
samling af karrosserier, maling, endelig samling osv.). De 
enkelte projekters investeringsbeløb ligger inden for de i 
den relevante godkendte støtteordning, dvs. ekspansions-
loven af 17. juli 1959, godkendte anmeldelsestærskler og 
er også mindre end den tærskel på 12 mio. ECU, der er 
fastsat i EF-rammebestemmelserne for statsstøtte til 
motorkøretøjsindustrien. 
Desuden blev Kommissionen underrettet om yderligere 
syv lignende investeringsprojekter, som blev registreret i 
1987 og godkendt den 20. oktober 1988, dvs. før 
EF-rammebestemmelserne trådte i kraft. 
Ved skrivelse af 22. december 1989 meddelte Kommis­
sionen de belgiske myndigheder, at de seks projekter, 
som var godkendt efter den 1. januar 1989, skulle 
behandles som en helhed, eftersom de vedrører én 
produktionslinje på en samlefabrik, og at de tilsammen 
overstiger den i rammebestemmelserne fastsatte anmel-
delsestærskel på 12 mio. ECU. Selv om skrivelsen af 6. 
december 1989 ikke fulgte formularen for anmeldelse i 
henhold til rammebestemmelserne for automobiler, gik 
Kommissionen undtagelsesvis med til, at skrivelsen 
kunne betragtes som en anmeldelse i henhold til ramme­
bestemmelserne og opfordrede de belgiske myndigheder 
til at komplettere denne anmeldelse. 
Ved skrivelse af 8. marts 1990 kompletterede de belgiske 
myndigheder anmeldelsen ved fremlæggelse af supple­
rende oplysninger. Investeringerne, der foretages fra juni 1988 til den 31. 
december 1990, tager sigte på ændret anvendelse af 
bygninger og energianlæg, anskaffelse af nyt udstyr, 
montering af værktøjsmaskiner i forskellige samleanlæg 
samt udstyr til produktionskontrol. Investeringerne tager 
navnlig sigte på produktion af den nye Passat-model, 
medens fabrikken tidligere kun producerede Golf­
modellen. 
Det samlede investeringsbeløb andrager 1 409 mio. bfr. 
(33 mio. ECU), og støtten i form af tilskud andrager 
112,7 mio. bfr. (2,7 mio. ECU). Værdien af fritagelsen 
for ejendomsskatter i fem år er ukendt. Investeringernes 
betydning for kapacitet og produktion kan ikke opgøres. 
Investeringerne vil ikke føre til øget beskæftigelse. 
Det pågældende selskab er et datterselskab af Volks­
wagen AG. Det er beliggende i Bruxelles (Forest), 
beskæftigede i 1988 5 400 personer og fremstillede i 1987 
210 000 biler, hvoraf 95% blev eksporteret, især til 
Forbundsrepublikken Tyskland, Nederlandene, Frankrig 
og Italien. 
I henhold til Kommissionens beslutning af 17. juni 1975 
udgør den offentlige støtte, der ydes i henhold til den 
generelle støtteordning, som blev indført ved lov af 17. 
juli 1959, en støtte i den i EØF-Traktatens artikel 92, 
stk. 1, anvendte betydning. Støtte, der fritager selskabet 
for en del af investeringsomkostningerne og den ejen­
domsskat, som det normalt skulle have udredt, truer med 
at fordreje konkurrencen og påvirker samhandelen med 
biler mellem medlemstaterne. 
I henhold til de retningslinjer for bedømmelse af støtte, 
som ledsager rammebestemmelserne for automobiler, kan 
den pågældende støtte klassificeres som investeringsstøtte 
til innovation, modernisering eller rationalisering. 
Kommissionen gjorde i retningslinjerne opmærksom på, 
at den i sager af denne art ville indtage en streng hold­
ning over for støtte til modernisering og innovation. 
Disse aktiviteter skal gennemføres af selskaberne selv og 
skal som hovedregel finansieres ved hjælp af selskabernes 
egne ressourcer eller ved lånoptagelse på et normalt 
fungerende konkurrencebetonet kapitalmarked på 
grundlag af deres almindelige omdømme og kreditvær­
dighed. Støtte til grundlæggende rationalisering skal 
undersøges omhyggeligt med henblik på at sikre, at den 
fører til en nødvendig og radikal omlægning af struk­
turen i og organisationen af selskabets aktiviteter, og at 
den nødvendige finansiering overstiger, hvad selskaber i 
almindelighed kan forventes at finansiere på basis af 
egne ressourcer. 
Nr. C 169/12 De Europæiske Fællesskabers Tidende 11. 7. 90 
Det pågældende investeringsprojekt synes ikke at beret­
tige til den ovennævnte undtagelse, eftersom Volkswagen 
er et finansielt sundt og rentabelt selskab, der fuldt ud er 
i stand til at dække samtlige investeringsomkostninger; 
desuden tager det pågældende projekt sigte på indførelse 
af en yderligere model på et anlæg, hvilket er et helt 
almindeligt tiltag i industrien. Kommissionen finder 
derfor ikke, at det er nødvendigt at yde støtte til dette 
investeringsprojekt for Volkswagen. 
Kommissionen har derfor besluttet at indlede proceduren 
i EØF-Traktatens artikel 93, stk. 2, første afsnit, med 
hensynt til de påtænkte støtteforanstaltninger til fordel 
for Volkswagen Bruxelles SA. 
Som led i denne procedure giver Kommissionen herved 
den belgiske regering en frist på en måned fra dags dato 
til at fremsætte sine bemærkninger og fremlægge alle 
oplysninger, der er nødvendige for sagens bedømmelse. 
Desuden opfordrer Kommissionen ved offentliggørelse 
af denne skrivelse i De Europæiske Fællesskabers Tidende 
henholdsvis de øvrige medlemsstater og andre interesse­
rede parter til at fremsætte deres bemærkninger hertil. 
Kommissionen skal erindre den belgiske regering om, at 
de påtænkte foranstaltninger ikke må gennemføres, før proceduren i EØF-Traktatens artikel 93, stk. 2, har ført 
til en endelig beslutning, jf. EØF-Traktatens artikel 93, 
stk. 3. 
Kommissionen henleder den belgiske regerings opmærk­
somhed på den skrivelse, som Kommissionen den 3. 
november 1983 fremsendte til alle medlemsstater vedrø­
rende deres forpligtelser i henhold til EØF-Traktatens 
artikel 93, stk. 3, samt på den meddelelse, der blev 
offentliggjort i De Europæiske Fællesskabers Tidende nr. C 
318 af 24. november 1983, s. 3, og hvori det blev under­
streget, at Kommissionen i tilfælde, hvor der er ydet 
ulovlig støtte, dvs. inden den endelige beslutning som 
omhandlet i EØF-Traktatens artikel 93, stk. 2, forelå, 
kan kræve, at støtten tilbagebetales. 
Kommissionen opfordrer de øvrige meldemsstater og 
andre interesserede parter til senest to måneder efter 
offentliggørelsen af denne meddelelse at fremsætte deres 
bemærkninger til de pågældende foranstaltninger. 
Bemærkningerne bedes sendt til: 
Kommissionen for De Europæiske Fællesskaber 
Rue de la Loi 200 
B-1049 Bruxelles. 
Disse bemærkninger vil blive fremsendt til Belgien.